gl vi es gl gl gl gl gl gl es gl gl gl gl gl gl gl gl gl gl gl gl gl gl gl es gl gl gl gl gl es gl gl ast it gl gl gl en ca gl gl gl gl gl gl it gl gl gl gl gl en gl gl it gl en gl gl gl gl gl gl ca gl gl en gl pt es gl gl gl gl gl gl gl gl gl gl gl gl gl gl it gl gl gl gl it gl gl gl gl gl it gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl fr gl es es en vi es
Opinión política? Non, graciñas | crebas.gal
← Bretemada, o inédito de Gonzalo López Abente, finalista ao Premio de Edición de libros de poesía da AGE (Asociación Galega de Editores)
Un testemuño ao vivo das mobilizacións en Grecia →
Publicado o 15 Febreiro, 2012 por crebas
(Premer na imaxe para unha mellor visualización)
CULTURA NA COMARCA 1 (PDF)
CULTURA NA COMARCA 2 (PDF)
A pasada semana recibín un convite da delegación comarcal en Carballo do xornal La Voz de Galicia para lle dar resposta a un inquérito que ía facer parte dunha serie denominada «retos do 2012», que se están a publicar os domingos a dobre páxina e na que dan a súa opinión alcaldes, deputados, empresarios e outros persoeiros. A min convocóuseme seica como «destacado escritor da Costa da Morte», e a pregunta viña sendo: Cales son os teus? No teu caso (novos libros, traballos, proxectos..) e, incluso se queres, tamén cales deberían ser os da comarca?
Dei unha resposta breve, tal e como se me solicitou, e este domingo viu a luz (como se pode ler nos dous pdf que me enviou Viki Rivadulla, a Técnica de Cultura do Concello de Muxía). Para a miña sorpresa observo que o texto publicado omite (ou censura?) a miña opinión política. A desculpa será a de sempre, non había espazo, porén na miña opinión iso era precisamente o máis importante que eu quería achegar, xa que falaba da desexable e necesaria rexeneración da vida política da Costa da Morte.
Aquí, sen tesoiras, vai o texto completo e saliento en negra o derradeiro parágrafo:
No ámbito da creación literaria debería ser o ano no que vise a luz o meu poemario BREIZH, unha especie de caderno de viaxes poético ás terras da Bretaña que escribín hai uns anos e que estaba xa maquetado nunha editorial que pechou a súa colección de poesía por mor da crise e agora está no plano de proxectos doutra editorial diferente.
Tamén é un ano para avanzar e darlle moito pulo á edición da POESÍA GALEGA COMPLETA de Gonzalo López Abente que se debería publicar no 2013, cando se fan 50 anos do seu falecemento.
No ámbito social desexaría que se concretasen proxectos de desenvolvemento sostible e sustentable para a Costa da Morte que coutasen de maneira definitiva a sangría histórica de emigración que sofre a nosa comarca. Creo que facemos parte dun fracaso colectivo, ao non sabermos artellar oportunidades que vaian alén do turismo, esquecendo que aquí é completamente estacional e que dura un mes ou como moito dous, e iso non pode ser factor primordial de desenvolvemento, se acaso unha trabe máis para erguermos o futuro da Costa da Morte.
E no ámbito político que a xudicatura tivese a mesma présa (coma tiveron para lle axustar contas ao xuíz Garzón) en facer públicas as sentenzas do caso Prestige e da operación Orquestra depurando todas as responsabilidades económicas e mesmo enviando á cadea a quen lle corresponda no cumprimento da lexislación.
Esta entrada foi publicada en Entrevistas, Poesía, Política, Roteiros. Garda a ligazón permanente.
← Bretemada, o inédito de Gonzalo López Abente, finalista ao Premio de Edición de libros de poesía da AGE (Asociación Galega de Editores)
Un testemuño ao vivo das mobilizacións en Grecia →
Vídeo do poema «as sabas a clareo», na Horta das Chas, o espazo alternativo de Chan da Pólvora
Lectura de poemas na Horta das Chas, o espazo alternativo de Chan da Pólvora
«Viaxe de Rens a Reus. Á busca do románico catalán: As crónicas do xornalista e viaxeiro Xosé Ameixeiras»
Recensión a Espazos de Rosalía en Compostela. Un paseo por Santiago con Rosalía de Castro, de Mercedes Espiño, en Grial 234
Artigo en QPC (XCIX): Unha cala sobre os «Fillos Adoptivos» na nosa literatura
Recensión da antoloxía Ara do mar. Poesía a Fisterra, compilada por Alexandre Nerium, en Grial 232 | crebas.gal en Artigo en QPC (XCIII): A potencia simbólica do topónimo Fisterra
Florencio Delgado en 12 ligazóns e 2 vídeos | A profa en Unha lectura de Galicia infinda, de Florencio Delgado Gurriarán
«A Pontragha», un poema para o libro Chegadas, Saídas. O antigo camiño de ferro Santiago de Compostela – A Coruña, de Manuel Pazos Gómez | crebas.gal en «A Pontragha», un poema inédito na GaZeta (Revista de Agrupacións Poéticas de Base)
Feliz Idade, de Olga Novo – Club de Lectura do Porriño en Recensión a Feliz Idade, de Olga Novo, en Grial 222
Artigo en QPC (LXXXI): Manuel Rodríguez Louro «Marrolas», do Monte Pindo a Mauthausen | crebas.gal en Artigo en QPC (LVIII): A lembranza de trece homes da Costa da Morte (e contorna) nos campos de concentración nazis